b'\n_START_ARTICLE_\nZubni implantat\n_START_SECTION_\nPovijest\n_START_PARAGRAPH_\nJedan od najranijih primjera uspje\xc5\xa1nih implantanata je takozvani Grenfildov implantantski sustav, koji se pojavio 1913. godine. Grenfild je prou\xc4\x8davao zube dok je studirao. On je spoznao da kost mo\xc5\xbee dobro prijanjati uz titan \xc5\xa1to je dovelo do pojma oseointegracije i razvoja modernih dentalnih implatanata._NEWLINE_Postoje arheolo\xc5\xa1ki dokazi da su ljudi prije tisu\xc4\x87u godina poku\xc5\xa1ali zamjeniti nedostatak zuba s korijenom koji je imao oblik implantanta. Prona\xc4\x91eni su i ostatci iz drevne Kine (koji datiraju prije 4000 godina) urezane kva\xc4\x8dice od bambusa, koje su vodile u zub, te su na taj na\xc4\x8din zamjenjivale izgubljene zube. Postoje i 2000 godina stari ostatci iz drevnog Egipta, gdje su ljudi na sli\xc4\x8dan na\xc4\x8din oblikovali klinove koji su bili izra\xc4\x91eni od plemenitih metala. Neke egipatske mumije prona\xc4\x91ene su s transplantiranim ljudskim zubima, a na\xc4\x91eni su i zubi napravljeni od bjelokosti._NEWLINE_Wilson Popenoe i njegova supruga 1931. godine, na mjestu u Hondurasu prona\xc5\xa1li su \xc4\x8deljust mlade Maya \xc5\xbeene iz 600. godine, kojoj nedostaju tri sjekuti\xc4\x87a, koja su zamijenjena komadi\xc4\x87ima ljuske, oblikovanih da nalikuju zubima. Rast kostiju oko dva implantata i formiranje kamenca, ukazuje na to da su ti zubi bili funkcionalni, kao i estetski dobri._NEWLINE_U prvoj polovici 20. stolje\xc4\x87a do\xc5\xa1lo je do pojave implantanata izra\xc4\x91enih od razli\xc4\x8ditih materijala. Jedan od prvih uspje\xc5\xa1nih implantata je greenfield implantatni sustav iz 1913. godine. Greenfield je implantat, koji je vezan za zlatnu krunicu, te je dao dobre rezultate oseointegracije i trajao nekoliko godina. 1940. godine Bothe, Beaton i Davenport su bili prvi koji su upotrijebili titan kao impmlantat te su izu\xc4\x8davali kako na \xc4\x8deljusnu kost staviti vijke od titana. Pote\xc5\xa1ko\xc4\x87e su se pojavljivale jedino kod va\xc4\x91enja. Bothe i suradnici su bili prvi znanstvenici koji su otkrili oseointegraciju. 1951. godine, Gottlieb Lcvcnthal ugra\xc4\x91uje titanske \xc5\xa1ipke kod kuni\xc4\x87a, a pozitivni rezultati su ga doveli do \xc4\x8dinjenice da je titan idealan materijal za operaciju._NEWLINE_1950. godine na Sveu\xc4\x8dili\xc5\xa1tu Cambridge u Engleskoj, provedeno je istra\xc5\xbeivanje o protoku krvi u \xc5\xbeivim organizmima. Ovi istra\xc5\xbeiva\xc4\x8di osmislili su metodu konstrukcije titanske komore, koja je zatim ugra\xc4\x91ena u meko tkivo u\xc5\xa1iju kuni\xc4\x87a. Godine 1952. \xc5\xa1vedski ortopedski kirurg, Per-Ingvar Br\xc3\xa5nemark, bio je zainteresiran za prou\xc4\x8davanje kostiju koje se regeneriraju. Nakon studija, on je poku\xc5\xa1ao upotrijebiti ove skupe komore na ze\xc4\x8devima, me\xc4\x91utim nije ih uspijevao ukloniti. Br\xc3\xa5nemark je uo\xc4\x8dio da su kosti narasle u tolikoj blizini titana da su u\xc4\x8dinkovito prijanjale uz metal. On provodi daljnja istra\xc5\xbeivanja u ovom podru\xc4\x8dju, na \xc5\xbeivotinjama i ljudima. Leonard Linkow je bio je jedan od prvih koji je umetnuo titan i druge metalne implantate u \xc4\x8deljust 1950. godine. 1965. godine Br\xc3\xa5nemark je upotrijebio prvi implantat od titana kod ljudi. Tada se pojavio naziv oseointegracija, \xc5\xa1to ozna\xc4\x8dava prijanjanje kosti uz titan.\n_START_SECTION_\nImplatanti korjenastog oblika\n_START_PARAGRAPH_\nOvo je naj\xc4\x8de\xc5\xa1\xc4\x87i tip implantanta koji je indiciran za sve namjene. Postoji 18 varijanta ove vrste implantanta, koje su sve izra\xc4\x91ene od titana, ali razli\xc4\x8ditih oblika i tekstura. Postoje dokazi da su implantati s relativno glatkom povr\xc5\xa1inom manje skloni o\xc5\xa1te\xc4\x87enjima od implantata s grubljim povr\xc5\xa1inama. Ova posebna vrsta implantanta pokazala se veoma kvalitetnom.\n_START_SECTION_\nZigomati\xc4\x8dni implantat\n_START_PARAGRAPH_\nOvaj implantat je dug i mo\xc5\xbee se pri\xc4\x8dvrstiti na kosti obraza, prolazi kroz maksilarni sinus, te na taj na\xc4\x8din odvaja kompletnu gornju protezu, od \xc4\x8deljusti. Zigomati\xc4\x8dnog implantati nude novi pristup u slu\xc4\x8dajevima te\xc5\xa1kog gubitka kosti gornje \xc4\x8deljusti, me\xc4\x91utim nije dokazano da je metoda ugra\xc4\x91ivanja implantanta bolja od metode funkcionalnog presa\xc4\x91ivanja kosti. Opcija ugradnje implantanta ugodnija je za pacijenta, a odabir metode ovisi o o\xc5\xa1te\xc4\x87enju.\n_START_SECTION_\nImplantat malog promjera\n_START_PARAGRAPH_\nOvaj implantat je izra\xc4\x91en u jednom komadu (implantat i sidro) koji se ponekad koristi kao upori\xc5\xa1te za protezu._NEWLINE_Tipi\xc4\x8dan implantat sastoji se od vijka (od titana koji nalikuje korijenu zuba) koji je hrapave ili glatke povr\xc5\xa1ine. Ve\xc4\x87ina dentalnih implantanata koji se mogu na\xc4\x87i na tr\xc5\xbei\xc5\xa1tu je izra\xc4\x91ena od \xc4\x8distog titana, koji je dostupan u \xc4\x8detiri oblika, ovisno o koli\xc4\x8dini ugljika, du\xc5\xa1ika, kisika i \xc5\xbeeljeza koje sadr\xc5\xbei.\n_START_SECTION_\nMedicinske koristi od implantata\n_START_PARAGRAPH_\nU ustima s mnogo implantanata koji izgledaju kao prirodni zubi te\xc5\xa1ko je razlu\xc4\x8diti prave zube od umjetnih._NEWLINE_Implantanti se primarno upotrebvljavaju kao podr\xc5\xa1ka stomatolo\xc5\xa1koj protetici. Kod modernih zubnih implantanta pstoji proces oseointegracije, \xc5\xa1to ozna\xc4\x8dava vezivanje kosti za materijale poput titana. Ugradnja implantanta u kost mo\xc5\xbee pdnijeti velika optere\xc4\x87enja godinama._NEWLINE_Kod pojedina\xc4\x8dnih umjetnih zuba, implantat je za kost pri\xc4\x8dvr\xc5\xa1\xc4\x87en vijkom za podupiranje. Zubna proteza je zatim spojena na podupira\xc4\x8d (sidro) dentalnim cementom, malim vijkom, ili je ugra\xc4\x91ena s nosa\xc4\x8dem kao jedan komad za vrijeme obrade. Kao stomatolo\xc5\xa1ki implantati mogu se koristiti i zubi u obliku mosta ili mobilnih proteza._NEWLINE_Implantant koji je izra\xc4\x91en kao most ili fiksna proteza, koju \xc4\x8dini skupina zuba, pacijent ne mo\xc5\xbee ukoloniti. Mostovi su obi\xc4\x8dno povezani s vi\xc5\xa1e od jednog implantanta i mogu se spojiti na zubima kao sidro. Mostovi od implantanta imaju istu funkciju kao i implantanti izra\xc4\x91eni od samo jednog zuba. Fiksni most se tako\xc4\x91er mo\xc5\xbee izraditi i kao dva zuba, ili na na\xc4\x8din da zamijeni cijeli luk zuba (fiksna djelomi\xc4\x8dna proteza). Kod oba slu\xc4\x8daja za protezu se ka\xc5\xbee da je fiksna, jer ju pacijent ne mo\xc5\xbee samostalno izvaditi._NEWLINE_Mobilni implantat je vrsta zubnog nadomjestka koji nije fiksni, te se zubna proteza mo\xc5\xbee izdvojiti od implantata pritriskom prsta. Facijalna protetika, koja se koristi za ispravljanje deformiteta lica (npr. kod lije\xc4\x8denja raka ili ozljeda) bavi se spajanjem implantanata s kostima lica. Ovisno o situaciji, implantant koji zamjenjuje dio lica, mo\xc5\xbee biti fiksni ili mobilni._NEWLINE_U ortodonciji, stomatolo\xc5\xa1ki implantant malog promjera mo\xc5\xbee pomo\xc4\x87i prilikom kretnji zuba. Kako bi se zubi pomaknuli na njih mora djelovati odre\xc4\x91ena sila u \xc5\xbeeljenom smjeru kretanja. Sila stimulira stanice u parodontnom ligamentu izazvaju\xc4\x87i pri tome da se kost pomakne u smjeru pomicanja zuba, te se na taj na\xc4\x8din stvori dodatni prostor. Kako bi se generirala sila na zub, potrebno je sidro, odnosno to\xc4\x8dka (ne\xc5\xa1to \xc5\xa1to se ne\xc4\x87e pomaknuti). Implantanti su idealne sidri\xc5\xa1ne to\xc4\x8dke u ortodonciji. Obi\xc4\x8dno su oni koji su dizajnirani za ortodontsku protetiku mali te u potpunosti ne prijuanjaju uz kost, \xc4\x8dime se omogu\xc4\x87uje njihovo lak\xc5\xa1e uklanjanje odre\xc4\x91enijm tretmanima.'